2011 вося кöч тöлысь 1 лунö республикаса быд первоклассниклы сетасны Коми Республикаса Юралыссянь козин – «Моя самая первая энциклопедия» («Менам медводдза энциклопедия») небöг

 «Тöда, мый Кага воö энциклопедия лоö зэв бур козинöн первоклассникъяслы. Буретш небöгъясын видзöны уна воясö чукöртöм тöдöмлунъяс, кодъяс отсалöны йöзлы босьтны ыджыд вермöмъяс велöдчöмын да уджын, аслас Чужан мулы вöчны коланатор да нимöдны сiйöс. Кута лача, тайö энциклопедияыс отсалас челядьлы», – пасйис Коми Республикаса Юралысь Вячеслав Гайзер.

Кыдзи пасйис В.Гайзер, Коми Республикаса Веськöдлан котырлöн решение серти быд первоклассниклы сетасны выль велöдан статдартъяс серти лöсьöдöм öнiя учебникъяс. Матысса кадö небöгъяс да уджалан тетрадьяс воасны школьнöй библиотекаясö.

Таво Тöдöмлунъяс лунö медводдза школьнöй звöнок юргас Коми Республикаса дас öти сюрсысь унджык первоклассниклы. Республикаса школьникъяслы медводдза урокöн лоö «Челядьлы сиöм» урок.